OpenLLM-France/wikimedia huggingface dataset:
# Kikuiuerazko Wikipedia

Kikuiuerazko Wikipedia Wikipediaren kikuiuerazko edizioa da. 2009ko urriaren hasieran 37 artikulu baino ez zituen eta Wikipedien zerrendan 258.a zen.

## Kanpo estekak

* Kikuiuerazko Wikipedia
* Datuak: Q8565476
# Kikuyu (hizkuntza)

Kikuyua edo gikuyua (Gikuyuz: Gĩkũyũ [ɣēkōjó]), bantu familiako hizkuntza bat da, batez ere Kikuyu etniak mintzatzen duena. 6,6 milioi inguru hiztunek kikuyua dute ama-hizkuntza. Hiztun gehienak Kenyarrak dira, baina Tanzania eta Ugandan ere mintzatzen da. Kenyako biztanleen %22 kikuyu etniako kideak izan arren, hizkuntza ez da ofiziala herrialde horretan.

## Idazkera

Latindar alfabetoa erabiltzen da idazteko, honako hizkiak erabiliz:
a b c d e g h i ĩ j k m n o r t u ũ w y
Zenbait soinu digrafoak erabiliz adierazten dira.

## Ezaugarriak

Fonetikoki, kikuyuak 7 bokal eta 18 kontsonante ditu. Hizkuntza tonala da eta bi tonu ezberdin erabiltzen ditu.
Gramatikalki, SVO motako hizkuntza da, subjektu-aditz-objektu ordena jarraitzen duena, alegia. Aurrizkiak erabiltzeko joera du, atzizkien ordez. Adjektiboak izenen atzetik ezartzen dira beti.
Lau dialekto nagusi ditu, Kîrînyaga, Mûrang'a, Nyeri eta Kiambu hizkerak.

## Literatura

Bada hizkuntza honetan idatziriko literatura nabarmenik, tartean Ngũgĩ wa Thiong'o idazlearen Mũrogi wa Kagogo (idazleak berak ingelesera itzulia Wizard of the Crow izenburupean).

## Kanpo estekak

* Datuak: Q33587
* Multimedia: Kikuyu language / Q33587
# Kiko Veneno

José María López Sanfeliu (Figueres, Girona, 1952ko apirilaren 3a), Kiko Veneno ezizenaz ezaguna, espainiar musikaria da.

## Biografia

Aita militarra zuen, eta Andaluziara bidali zuten, Kikok bi urte zituela. Andaluzian hazi eta hezi zen. Filosofia-ikasketak egin zituen, eta unibertsitatean kantatu zuen lehen aldiz, 1971n, greba baten kariaz. Geroago, Raimundo Amador eta haren inguruko musikariak ezagutu zituen, eta Veneno taldea izango zena osatzen hasi ziren, bien ekimenez. 1977an, CBS etxearentzat grabatu zuten, Madrilen, beren lehen diskoa, Veneno, eta arrakasta handia izan zuten. Hala ere, taldeak ez zuen urtebete iraun, Kiko eta Raimundo elkarrekin haserretu zirelako. 1981ean agertu zen berriro Kiko Veneno, eta Seré mecánico por tí diskoa grabatu zuen hurrengo urtean. Geroztik egindako disko arrakastatsuena Échate un cantecito (1992) izan zen, Santiago Auserón (Juan Perro) musikariaren laguntzarekin grabatua. Beste zenbait lan aipagarri: Si tú, si yo (1984), Pequeño salvaje (1987), El pueblo guapeao (1989), Está muy bién eso del cariño (1995), Punta Paloma (1997) eta Puro Veneno (1998). Azken diskoa Dice la gente du (2010).

## Diskografia
### Veneno

* Veneno (1977).
* Si tú, si yo (1984).
* El pueblo guapeao (1989).

### Kiko Veneno

* Seré mecánico por ti (1981).
* Pequeño salvaje (1987).
* Échate un cantecito (1992).
* Está muy bien eso del cariño (1995).
* Punta Paloma (1997).
* Puro veneno (1998)
* La familia Pollo (2000).
* El hombre invisible (2005)
* Dice la gente (2010).
* Sensación térmica (2013)
* Doble Vivo (2016).

### Kiko Veneno eta Martín Buscaglia

El Pimiento Indomable (2013 eta 2014)

### Kiko Veneno eta Pepe Begines

* Gira mundial (2002)

### G-5

* Tucaratupapi (2007), Tomasito, Muchachito eta Los Delinqüentes (Ratón eta Canijo) musikariekin batera.

### Bildumak

* Aventuras y Desventuras de Kiko Veneno (1994)
* Pata palo (2000)
* Un ratito de gloria (2001)
* El mejor veneno (2008)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo loturak

* (Gaztelaniaz) Kiko Venenoren webgune ofiziala
* Datuak: Q2597458
* Multimedia: Kiko Veneno / Q2597458
# Kjerag

Kjerag Norvegiako Rogaland konderriko Sandnes udalerrian dagoen mendi bat da eta 1.110 metroko garaiera du.
Bertan, Kjeragbolten harkaitz esekia egoteagatik ezaguna da, Norvegia guztiko turismo helmuga ospetsuenetako bat.
* Datuak: Q1477173
* Multimedia: Kjerag / Q1477173
# Kjeragbolten

Kjeragbolten, Norvegiako Kjerag mendian dagoen bloke bat da, Rogaland konderrian. Blokea berez tilitazkoa den eta 5 metro kubiko dituen harkaitz bat da, arraildura batean sartua. Turista askoren helmuga da, gainera bertaratzeko ez da alpinismo materialik behar. 984 metroko garaieran zintzilikatua dago.
* Datuak: Q6419456
* Multimedia: Kjeragbolten / Q6419456
# Klaas-Jan Huntelaar

Dirk Jan Klaas Huntelaar (Drempt, 1983ko abuztuaren 12a) herbeheretar futbolari ohia da, aurrelari postuan aritzen zena.
PSV Eindhoven, De Graafschap, AGOVV Apeldoorn, Heerenveen, Amsterdamgo Ajax, Real Madrid eta AC Milan taldeetan jokatu zuen 2010ean FC Schalke 04rekin fitxatu aurretik. 2011–12 denboraldian Bundesligako golegile nagusia izan zen talde alemaniarrekin. Huntelaar ere Schalkeren historiako bigarren golegile nagusia da.
76 partida jokatu zituen Herbehereetako futbol selekzio nazionalarekin eta 42 gol sartu zituen. 2010eko Munduko Futbol Txapelketan txapeldunorde izan zen eta brontzezko domina lortu zuen 2014ko Munduko Futbol Txapelketan.

## Palmaresa

Ajax
* Eredivisie: 2018–19, 2020–21
* Herbehereetako futbol kopa: 2005–06, 2006–07, 2018–19
* Johan Cruyff Kopa: 2006
Schalke 04
* DFB-Pokal: 2010–11
* Alemaniako futbol superkopa: 2011
Herbehereak
* Munduko Futbol Txapelketa: txapeldunordea 2010rean, hirugarrena 2014an.

## Kanpo estekak

* Datuak: Q26069
* Multimedia: Klaas-Jan Huntelaar / Q26069
# Klabat mendia

Klabat mendia (Gunung Klabat) Sulawesi uhartean dagoen sumendia da. Minahasa penintsularen ipar-mendebaldean dago, Indonesian. Gailurrean 170 × 250 m-ko zabalera duen kraterrean aintzira dago. Ez dago sumendiaren erupzio historiko baieztaturik. 1683an gertatu zen erupzio baten berri eman zen baina, antza, Tongkoko sumendiarena izan zen eta ez Klabatekoa. Bere altura 1995 metrokoa da.

## Erreferentziak

* ↑ https://web.archive.org/web/20130321120529/http://volcano.si.edu/world/volcano.cfm?vnum=0606-12=
* ↑ http://peaklist.org/WWlists/ultras/indonesia.html

## Kanpo estekak

* Datuak: Q1193306
* Multimedia: Gunung Klabat / Q1193306
# Kjersti Plätzer

Kjersti Plätzer (Os (Hordaland), Norvegia, 1972ko urtarrilaren 18a) martxa atletikoan espezializatutako atleta norvegiarra da. 2000. urtean Olinpiar Jokoetan hartu zuen parte eta zilarrezko domina bat irabazi zuen 20 kilometroko proban. 2004an, olinpiar jokoetan hartu zuen parte, eta 12. geratu zen. 2008 berriro zilarrezko domina bat eta errekor nazional bat lortu zituen Pekingo Olinpiar Jokoetan. Bere marka pertsonala 1h 27 min 41 s e 20 km eta anaia bat du.
Kjersti Plätzerrek Norvegiako 45 txapelketa irabazi zituen. Norvegiar errekorra du: 3000 m, 5000 m, 10.000 m pistan eta kaleetan zehar 3 km, 5 km, 10 km, 15 km eta 20 km-ko ibilbideetan. Munduko markarik onenak ezarri zituen 1.500 metro eta milia bat baino gehiagoko probetan. 1985eko Gazte Mailako Europako Txapelketan 11. postuan geratu zen, 1986an bosgarrena izan zen 1986ko Europako Txapelketan. Hamalau urte zituenean hamaikagarrena zen jada. Hamabi urte geroago, 1998ko Europako Txapelketan, bederatzigarren postua lortu zuen, 2002ko Europako Txapelketan deskalifikatu ondoren, laugarren izan zen Goteborgen 2006an. Munduko Txapelketan bederatzigarren postua lortu zuen Sevillan 1999an eta laugarren postua Osakan 2007an. Plätzerrek zilarrezko domina irabazi zuen 2008ko Olinpiar Jokoetan, Beijingen. Kjersti Plätzerrek 1,74 m neurtzen du eta 54 kg-ko pisua du. Stephan Plätzer distantzia ertaineko korrikalari alemaniarrarekin ezkonduta dago, bere entrenatzailea dena, 1995etik, eta bi seme-alaba ditu. Bere anaia Erik Tysse ere nazioartean arrakasta duen atleta da.

## Erreferentziak

* ↑ (Ingelesez) Tysse, Name Kjersti PlatzerRole Olympic athleteWeight 57 kgSiblings Erik TysseNephews Martin; Tysse, reas TysseOlympic medals Athletics at the 2008 Summer Olympics-Women\'s 20 km walkSimilar People Erik; Kaniskina, Olga; Rigaudo, Elisa; Vasco, Maria. (2017-08-18). «Kjersti Plätzer - Alchetron, The Free Social Encyclopedia» Alchetron.com (Noiz kontsultatua: 2022-02-03).
* ↑ «Kjersti TYSSE-PLÄTZER | Profile | World Athletics» worldathletics.org (Noiz kontsultatua: 2022-02-03).
* ↑ «Kjersti Tysse-Plätzer Bio, Stats, and Results | Olympics at Sports-Reference.com» web.archive.org 2015-06-13 (Noiz kontsultatua: 2022-02-03).

## Kanpo estekak

* Datuak: Q243009
# Kjærlighetens kjøtere

Kjærlighetens kjøtere 1995eko Hans Petter Moland norvegiar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Henrik Larsen idazle gaztea Groenlandiako ehiza-espedizio batean sartu da 1928an. Bere taldea osatzen dute, Holm ehiztari zailduak, eta Randbæk, ehizaldi-buruak. Larsen hasiberria dela konturatzean, Randbæk hartaz baliatzen saiatuko da.

## Aktoreak

* Stellan Skarsgård: Randbæk
* Gard B. Eidsvold: Henrik Larsen
* Bjørn Sundquist: Jakob Holm
* Camilla Martens: Gertrude
* Paul-Ottar Haga: ofiziala
* Johannes Joner: langilea
* Erik Øksnes: kapitaina
* Lars Andreas Larssen: epailea
* Tinkas Qorfiq: Jane

## Erreferentziak

* ↑ www.sansebastianfestival.com

## Kanpo estekak

* Datuak: Q1763992
# Kjell Magne Bondevik

Kjell Magne Bondevik (Molde, 1947ko irailaren 3a) norvegiar politikaria da. Norvegiako lehen ministroa izan zen 1997tik 2000ra eta 2001etik 2005era.
1979an Norvegiako Elizako artzain luterotarra ordenatu zuten. Alderdi Kristau Demokrata ordezkatuz parlamentuko kide izan zen 1973 eta 2005 artean. Kanpo Arazoetako ministro izan zen 1989tik 1990era, eta Eliza eta Hezkuntza ministro 1983tik 1986ra.
1997tik 2000ra, koalizio-gobernua zuzendu zuen Zentroko Alderdiarekin eta Alderdi Liberalarekin. 2000ko martxoan zentsura-mozioa galdu zuen, baina boterera itzuli zen 2001eko hauteskundeak irabazi ondoren. Politikatik erretiratu zen 2005ean hauteskundeak galdu ondoren.
2006an Bakerako eta Giza Eskubideetarako Oslo Zentroa sortu zuen.

## Kanpo estekak

* Datuak: Q207655
* Multimedia: Kjell Magne Bondevik / Q207655
# Kjósarhreppur

Kjósarhreppur Islandia ekialdeko udalerria da, Reykjaviketik gertu dagoena.
2011ko erroldaren arabera 221 pertsona bizi ziren bertan.

## Kanpo estekak

* Udalerriko webgunea.
* Datuak: Q1744094
* Multimedia: Kjósarhreppur / Q1744094
# Klaas Vantornout

Klaas Vantornout (Torhout, Belgika, 1982ko maiatzaren 19a - ) flandriar ziklo-kroslaria da. 2004 urtean egin zuen debuta profesionaletan, Belgikako selekzioko txirrindularia hainbat munduko txapelketetan. 2013an Belgikako Ziklo-kros txapelketa irabazi zuen.
* Datuak: Q1394006
* Multimedia: Klaas Vantornout / Q1394006
# Jon Bakero

Jon Bakero Eskudero (Goizueta, 1971ko uztailaren 16a) nafar futbolari ohia da, aurrelari moduan ibilitakoa.

## Ibilbidea

| Kluba | Urtea |
| Real Sociedad B | 1990-1992 |
| Barcelona B | 1992-1995 |
| Almería Club de Fútbol | 1995-1996 |
| Barcelona B | 1996-1997 |
| Málaga CF | 1997-1998 |
| CF Gavà | 1998-1999 |
| Atlético Yucatán | 1998-1999 |
| Puebla FC | 1998-1999 |
| Universidad de Las Palmas G.C CF | 1999-2001 |
| UD Gáldar | 2001-2002 |

## Kanpo estekak

* Datuak: Q9012527
# Jon Azkargorta

Jon Azkargorta Aretxabala, ezizenez Azkar (Algorta, Getxo, Bizkaia, 1963ko maiatzaren 3a) euskal fisikari eta errugbilari ohi bat da. Erdilari eta atzelari postuetan jokatzen zuena.
1981-2003 artean Getxo Rugby Taldean jokatu zuen, eta 1982-1994 artean Euskadiko errugbi selekzioa eta Espainiako errugbi selekzioarekin ere jokatu du.
Fisikan doktorea da eta Euskal Herriko Unibertsitateko Fisika irakaslea da Bilboko Ingeniaritza Eskolan.

## Kanpo estekak

* ESPNko fitxa irakurgai (Ingelesez)
* Datuak: Q31281936
# Jon Azpillaga

Jon Azpillaga Urrutia (Pasai San Pedro, 1935eko azaroaren 26a - Mutriku, 2017ko otsailaren 2a) gipuzkoar bertsolari eta bertso-eskolako irakaslea izan zen.

## Bizitza

Jon Azpillaga Pasaian jaio bazen ere, aita, Juan Azpillaga ondarrutarra zen, eta ama, Beronika Urrutia, Berriatukoa. Jonek urte eta erdi zituenenan, aita hil zen gerran. Orduan, ama, haurdun, eta semea Berriatura joan ziren bizitzera. Hamasei urterekin hasi zen lanean, Ondarruko lantegi batean. Soldadutzatik itzuli zenean, ama eta bi semeak Ondarrura aldatu ziren. Bertan egiten zuen bizitza eta, besteak beste, orfeoian kantatzen zuen. 1960an, Mutrikura ezkondu zen, Maria Arrizabalagarekin; bi seme-alaba izan zituzten. 1993an, angioplastia bat egin zioten eta, osasun arazoak zirela-eta, adina baino lehen erretiratu zen.
Etxe berean bizi zen osabari esker bertsozaleturik, Santa eskean hasi zen lehen koplak kantatzen. Lehenengo plaza Amoroton egin zuen, Jon Mugartegi lagun zuela, 1950ean. Handik aurrera saio ugari egin zituzten biek inguruko herri eta auzoetan. Bertsokera garbia eta erraza zuen; patxadako erritmoan, seriotasun naturalez, ideiak eta kondairak bortxatu gabe ematen zituen. 1970eko hamarkadan, Jon Lopategirekin bikote eginda, plazaz plaza aritu zen, bertsolaritzaren ikuspegi politiko eta sozial berria emanaz. Txapelketa Nagusietan finalista izan zen lau aldiz, eta Bizkaiko txapelduna izan zen 1961ean.

## Txapelketak

* Bertsolari Txapelketa Nagusia:
** Hirugarrena (1): 1980.
** Finalista (4): 1960, 1962, 1980, 1982.
* Bizkaiko Bertsolari Txapelketa:
** Txapelduna (1):1961.
** Bigarrena (3): 1959, 1960, 1962.
** Hirugarrena (1): 1963.

## Sariak

* Loiolako Herri Irratia saria (2): 1963, 1965

## Erreferentziak

* ↑ Jon Azpillaga bertsolaria zendu da, 81 urterekin
* 1 2 Ibarluzea Santisteban, Miren. Jon Azpillaga Urrutia. Auñamendi Eusko Entziklopedia, euskomedia.org (Noiz kontsultatua: 2017-2-10).
* ↑ Gaztelumendi, Unai eta Beñat. (2017). «Aurreak erakusten du atzeak nola kantatu (Jon Azpillagaren karikatura)» Gaztezulo (Noiz kontsultatua: 2022-02-20).

## Kanpo estekak

* Bertsozale.com: Jon Azpillaga
* Jon Azpillagaren karikatura «Aurreak erakusten du atzeak nola kantatu » Gaztelumendi, Unai eta Beñat. (Gaztezulo, 2017)
* Datuak: Q12260502
# Korczew udalerria

Korczew Poloniako Mazoviako voivoderriko landa-udalerri bat da, Siedlce barrutian kokatuta. 104,95 km²ko azalera du eta 2017ko datuen arabera 2716 biztanle zituen.

## Kanpo estekak

* Udalaren webgunea
* Datuak: Q2327689
* Multimedia: Gmina Korczew / Q2327689
ieaMazoviako voivoderriko udalerriak :
# Korczyna udalerria

Korczyna Poloniako Behe Karpatoetako voivoderriko landa-udalerri bat da, Krosno barrutian kokatuta. 93,06 km²ko azalera du eta 2017ko datuen arabera 11146 biztanle zituen.

## Kanpo estekak

* Udalaren webgunea
* Datuak: Q2343954
* Multimedia: Gmina Korczyna / Q2343954
ieaBehe Karpatoetako voivoderriko udalerriak :
# Korbußen

Korbußen Alemaniako udalerria da. Turingia estatuan dago, [[Greiz (barrutia)|Greiz]] barrutian. 2014an 459 biztanle zituen 7,22 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q538987
* Multimedia: Korbußen / Q538987
# Korazatu

Korazatua edo koraza-ontzia tona askoko gerraontzi bat da, koraza eta kanoi asko dituena, horien artean bateria nagusi bat, kalibre handiko kanoiekin. Gurutze-ontzi baino handiagoa da eta koraza eta kainoi handiagoak ditu. Armadetan itsasontzi handienak izan ziren. 1875 urtetik hasita Bigarren Mundu Gerraraino erabili ziren itsasoko menpekotasuna lortzeko, baina aireontziek, misil gidatuek, eta beste armek eragina handia izan zuten haien nagusitasuna amaitzeko.
Haien diseinua hasieratik kontuan hartu behar izan zen, azken berrikuntzak beti abangoardian izateko. Izena 1880Ko hamarkadan erabiltzen hasi zen, plakekin blindatua zegoen gerraontzi bat definitzeko. Gaur egun, ordea, hasierako korazatu haiek “pre-dreadnought” izenaz ezagutzen dituzte historialariek. 1906 urtean HMS Dreadnought britainiar korazatua eraiki zen: korazatuen era berri bati hasiera eman zion eta hortik aurrera data horietako korazatuak dreadnought izenaz ezagutu ziren.

## Ikus, gainera

* Itsasontzi
* Gerraontzi

## Erreferentziak

* ↑ Euskalterm: [Kontsulta-fitxak] [2002]

## Kanpo estekak

* Datuak: Q182531
* Multimedia: Battleships / Q182531
# Korb

Korb Alemaniako udalerria da. Baden-Württemberg estatuan kokatuta dago, [[Rems-Murr barrutia|Rems-Murr]] barrutian. 2014an 10.199 biztanle zituen 8,45 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q83252
* Multimedia: Korb (Württemberg) / Q83252
# Korba barrutia

Korba barrutia Indiako barruti bat da, Bilaspur dibisioan, Chhattisgarh estatuan. 1.206.640 biztanle ditu 6.599 kilometro koadrotan.

## Mugakideak

Honako barrutiekin egiten du muga:
Bilaspur barrutia Raigarh barrutia Surguja barrutia

## Ikus, gainera

* Chhattisgarh

## Kanpo estekak

* Datuak: Q2299121
# Korbido

Korbido (Corvidae) paseriformeen ordenako zenbait hegaztiz esaten da. Moko sendo eta kurbatua, zurdaz hornitutako sudurzuloak eta lumaje ilun eta distiratsua dituzte. Omniboroak dira eta bere baitan belea, erroia, mika, eta abar hartzen dituen Corvidae familia osatzen dute.

## Genera

Corvidae familiak 38 genero ditu bere baitan:
* Aleadryas Iredale, 1956
* Aphelocoma Cabanis, 1851
* Calocitta Gray, 1841
* Cissa Boie, 1826
* Colluricincla Vigors & Horsfield, 1827
* Coracornis Riley, 1918
* Corvus Linnaeus, 1758
* Crypsirina Vieillot, 1816
* Cyanocitta Strickland, 1845
* Cyanocorax Boie, 1826
* Cyanolyca Cabanis, 1851
* Cyanopica Bonaparte, 1850
* Dendrocitta Gould, 1833
* Eulacestoma De Vis, 1894
* Falcunculus Vieillot, 1816
* Garrulus Brisson, 1760
* Gymnorhinus Wied-Neuwied, 1841
* Hylocitrea Mathews, 1925
* Mohoua Lesson, 1837
* Nucifraga Brisson, 1760
* Oreoica Gould, 1838
* Pachycare Gould, 1876
* Pachycephala Vigors, 1825
* Perisoreus Bonaparte, 1831
* Pica Brisson, 1760
* Pitohui Lesson, 1830
* Pityriasis Lesson, 1839
* Platylophus Swainson, 1832
* Platysmurus Reichenbach, 1850
* Podoces Fischer von Waldheim, 1821
* Pseudopodoces Zarudny & Loudon, 1902
* Ptilostomus Swainson, 1837
* Pyrrhocorax Tunstall, 1771
* Rhagologus Stresemann & Paludan, 1934
* Temnurus Lesson, 1830
* Turnagra Lesson, 1837
* Urocissa Cabanis, 1850
* Zavattariornis Moltoni, 1938

## Erreferentziak

* ↑ Harluxet Hiztegi Entzikolpedikoa. Korbido. .
* ↑ Integrated Taxonomic Information System

## Kanpo estekak

* Datuak: Q25565
* Multimedia: Corvidae / Q25565
* Espezieak: Corvidae
# Korbach

Korbach Alemaniako hiri-udalerri bat da, Hessen estatuan. Azken zentsuaren arabera 23.706 biztanle zituen, 124,11 kilometro koadroko azaleran.

## Kanpo estekak

* Datuak: Q500147
* Multimedia: Korbach / Q500147
# Korbeta

Korbeta arma arinak daramatzan gerraontzi txiki eta arina da. Patruilari bat baino handiagoa, eta fragata bat baino txikiagoa da. Itsas armada guztientan erabiltzen dira horrelako ontziak kostak babesteko, baina ez dagokie beti korbeta izena.

## Gerra-belaontzia

Antzinako korbetak fragatak baino txikiagoak ziren; hiru masta eta bela karratuak zituzten, eta arma bizkar bakarra zuten, hau da, kanoi-ilara bat besterik ez.

## Baporea

Lurrinaren indarrez eta pare bat mastaz hornituta, eginkizun kolonialistetan erabili ziren korbetak.

## XX. mendea

Bigarren mundu gerran Erresuma Batuak korbetak egin zituen ontziola txikietan konboiak babesteko asmoz, urpekontzietatik eta. Orduan 60 metroko luzera zuten, eta 900 bat tona. Gaur egun 1000 eta 2000 tona arteko gerraontzia da korbeta. Bere betekizunak kostaldea gordetzea, guda txikietan parte hartzea, flota handiei laguntzea edo misio diplomatikoetan indarra erakustea dira.

## Kanpo estekak

* Datuak: Q170013
* Multimedia: Corvettes / Q170013
# Klero

Kleroa edo elizjendea hainbat erlijiotan dauden kargu eta agintarien multzoa da. Kleroaren kide bakoitzari kleriko edo elizgizon deritzo. Erromatar Eliza Katolikoan, kleroa apaiz, apezpiku, artzapezpiku, kardinal eta Aita Santua dira, besteak beste.

## Kanpo-estekak

* Datuak: Q177826
* Multimedia: Clergy / Q177826
# Kletkamp

Kletkamp Alemaniako udalerria da. Schleswig-Holstein estatuan dago, [[Plön (barrutia)|Plön]] barrutian. 2014an 100 biztanle zituen 11,52 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q557093
* Multimedia: Kletkamp / Q557093
# Kleszczele udalerria

Kleszczele ( (Audio·info)) Poloniako Podlasiako voivoderriko landa-hiri udalerri bat da, Hajnówka barrutian kokatuta. 142,89 km²ko azalera du eta 2017ko datuen arabera 2632 biztanle zituen.

## Kanpo estekak

* Udalaren webgunea
* Datuak: Q2293640
ieaPodlasiako voivoderriko udalerriak :
# Klet behatokia

Klet behatokia (txekieraz Hvězdárna Kleť) Txekiako Errepublikako behatoki astronomiko bat da. Hegoaldeko Bohemian dago, Klet mendiaren tontorraren hegoaldean, České Budějovice hiritik gertu. 1957an eraikia, behatokia 1070 metroko altueran dago eta urtean zehar 150 gau garbi izaten ditu.

## Astronomoak

Antonin Mrkos astronomoak hemen lan egin zuen 1966tik 1991 arte.
Gaur egun Klet behatokian lan egiten duten bi astronomo nagusi Jana Tichá eta bere senar Miloš Tichý dira.

## Tresnak

Behatokiak bi teleskopio nagusi ditu:
* 1,06 metroko teleskopio bat, KLENOT (2002tik)
* 0,57 metroko teleskopio erreflektore bat f/5.2 (1993tik)

## Asteroideak

7796 Járacimrman Klet behatokitik beraurkitu zuen 1996ko urtarrilak 16an Zdeněk Moravecek, eta 1996 BG bezala izendatu zen. 1996ko apirila arte, eta, ondoren, 1997ko ekaina eta uztailean behatu zen. Aurretik beste bi alditan, Italia iparraldeko Brera-Merateko Behatokitik 1973ko abenduak 12an lehenik eta Australiako hiriburu den Canberratik gertu dagoen Stromlo Mendiko Behatokitik 1990eko uztailak 8 eta 9an bigarren aldiz, behatu zen asteroide galdu bat dela aurkitu da.

## Kanpo estekak

* Datuak: Q1347780
* Multimedia: Kleť Observatory / Q1347780
# Klettbach

Klettbach Alemaniako udalerria da. Turingia estatuan kokatuta dago, [[Weimarer Land (barrutia)|Weimarer Land]] barrutian. 2014an 1.290 biztanle zituen 15,23 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q651182
* Multimedia: Klettbach / Q651182
# Kleszczewo udalerria

Kleszczewo Poloniako Polonia Handiko voivoderriko landa-udalerri bat da, Poznań barrutian kokatuta. 74,46 km²ko azalera du eta 2017ko datuen arabera 7768 biztanle zituen.

## Kanpo estekak

* Udalaren webgunea
* Datuak: Q555582
* Multimedia: Gmina Kleszczewo / Q555582
ieaPolonia Handiko voivoderriko udalerriak :
# Klerksdorp

Klerksdorp Hegoafrikako hiria da, Ipar-mendebaldeko probintzian dagoena, antzinako Transvaal probintzian. 186.515 biztanle zituen 2011n.

## Erreferentziak

* ↑ Census 2011: Klerksdorp. census2011.adrianfrith.com (Noiz kontsultatua: 2022-1-6).

## Kanpo estekak

* (Ingelesez) Webgune ofiziala, klerksdorp.co.za
* Datuak: Q1015647
* Multimedia: Klerksdorp / Q1015647
# Kleszczów udalerria

Kleszczów Poloniako Lodzeko voivoderriko landa-udalerri bat da, Bełchatów barrutian kokatuta. 124,76 km²ko azalera du eta 2017ko datuen arabera 5807 biztanle zituen.

## Kanpo estekak

* Udalaren webgunea
* Datuak: Q613725
* Multimedia: Gmina Kleszczów / Q613725
ieaLodzeko voivoderriko udalerriak :
# Klettgau

Klettgau Alemaniako udalerria da. Baden-Württemberg estatuan kokatuta dago, [[Waldshut (barrutia)|Waldshut]] barrutian. 2014an 7.468 biztanle zituen 45,87 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q539839
* Multimedia: Klettgau (Gemeinde) / Q539839
# Jundiá (Alagoas)

Jundiá Brasilgo udalerri bat da, Alagoas estatuan kokatua. 4.093 biztanle ditu 88,794 km²ko eremuan.

## Ikus, gainera

* Alagoas

## Kanpo estekak

* Datuak: Q2020978
* Multimedia: Jundiá (Alagoas) / Q2020978